alexandrainst/scandi-wiki huggingface dataset:
Buvik-utvalget

Buvik-utvalget er det populære navnet på Kommuneinndelingsutvalget som vurderte kommuneinndelingene i to perioder. Det ble ledet av Martin Buvik.

Buvik-utvalget 1
Det første Buvik-utvalget besto av Martin Buvik, Helga Gitmark, Odde Hultmann og Rolf Hansen. Den vurderte områdene rundt Horten, Tønsberg og Larvik, og leverte sin innstilling til kommunalministeren 6. februar 1986. Den foreslo da følgende sammenslåinger av kommuner:
Larvik, Stavern, Brunlanes, Hedrum og Tjølling.
Tønsberg og Sem.
Horten og Borre.
I kommunene Tønsberg og Sem var begge parter positive til sammenslåing, og det ble bestemt av Kongen i statsråd 5. september 1986 at de skulle bli slått sammen fra 1. januar 1988. De fire kommunene som kunne bli slått sammen med Larvik, holdt alle folkeavstemninger hvor et klart flertall stemte mot sammenslåing. Også kommunestyrene var motstandere. Da regjeringen besluttet seg for å gå inn for sammenslåingene 10. oktober 1986 uttalte ordfører i Brunlanes, Bjørg Holmsen, at det var «en sorgens dag, et hardt slag for demokratiet. Til og med værgudene gråter idag over Regjeringens beslutning.» Den 12. november 1986 demonstrerte 200 personer fra Tjølling foran Stortinget. Også i Borre var det motstand mot sammenslåing, men de ble også slått sammen fra 1. januar 1988.

Buvik-utvalget 2
Det andre utvalget besto av Martin Buvik, Else Berit Grette, Kjersti Borgen og Rolf Hansen, og tok for seg områdene rundt Arendal, Fredrikstad, Hamar, Hammerfest og Sarpsborg i perioden 1987 til 1989.  Utvalget ble oppnevnt 10. april 1987, og leverte innstillingen sin 15. desember 1989. Den foreslo følgende sammenslåinger:
Arendal, Hisøy, Moland, Tromøy og Øyestad.
Fredrikstad, Kråkerøy, Onsøy, Rolvsøy og Borge.
Hamar, Løten, Vang i Hedmark og en del av Ringsaker.
Hammerfest, Kvalsund og Sørøysund.
Sarpsborg, Skjeberg, Tune og Varteig.

Folkeavstemninger mot kommunesammenslåing

Referanser

Norsk politisk historie
Norges offentlige utredninger
Dwm

For andre betydninger, se: DWM

dwm er et minimalistisk og dynamisk skrivebordsmiljø for vindussystemet X. Den er bygget som en dynamisk vindusbehandler som sammenkjører vinduer ved siden av hverandre (kalt «tiling») i stedet for å stable dem over hverandre (kalt «stacking»). Dette gjør at dwm skiller seg vesentlig ut fra andre skrivebordsmiljøer som GNOME og KDE, i både utseende og funksjon. Andre minimalistiske vindusbehandlere som bruker samme modell for vindusvisning, som xmonad og awesome, har alle vært sterkt påvirket av dwm. Utseendemessig er dwm svært lik wmii, da begge programmene ble skrevet av samme programmerer rundt samme tid. Hovedforskjellen mellom de to ligger i muligheten for konfigurasjon. Skrevet i programmeringsspråket C inneholder kildekoden til dwm under 2000 linjer, og har ingen andre muligheter for konfigurering annet enn direkte i kildekoden

dwm har muligheten til å bruke flere skrivebord som brukeren kan bla gjennom. Ved en fersk installering uten endringer har brukeren 9 skrivebord man kan velge å bruke. De forskjellige skrivebordene blir listet opp i menyen, og hvis man ønsker å navngi skrivebordene kan dette gjøres i kildekoden, som standard er det 1 til 9. Hvert program kan designeres til sitt spesifikke skrivebord enten ved hjelp av en hurtigtast eller som standard ved spesifisering i kildekoden før kompilering. I motsetning til andre vindusbehandlere, som for eksempel ratpoison, har også dwm moduser for å justere og flytte på vindustørrelser. Fra og med versjon 5.7.2 har også dwm støtte for Xinerama, som tillater brukeren å kjøre dwm på flere skjermer.

Utvidelser

I hovedsak er det kun informasjon om vinduet som er i fokus som blir vist i menyen, men med noen enkle script kan det programmeres til å vise forskjellig informasjon.

Et enkelt script for å vise klokke, dato og oppetid på maskinen kan gjøres ved å skrive følgende i en kjørbar fil.
while true
do
 xsetroot -name "`date` `uptime | sed 's/.*,//'`"
 sleep 1
done &
For å gjøre det enkelt å åpne programmer har utvikleren av dwm også laget et program som heter dmenu. Ved å taste en hurtigtast (Alt+P i standard dwm konfigurasjon) vil brukeren kunne skrive inn navnet på programmet for så å la det åpne seg i det skrivebordet som er åpnet.

Andre vindusbehandlere basert på dwm 

 xmonad er en fullstendig renskrevet utgave av dwm, programmert i Haskell med flere tilleggsfunksjoner.
 awesome er en modifisert utgave a dwm som gir større muligheter for utvidelser, tema og kan kjøre Lua-script.
 scrotwm tar kode fra dwm og gjør det enklere å konfigurere i tillegg til at man kan laste nye innstillinger uten å måtte kjøre en omstart av vindusbehandleren.

Referanser

Eksterne lenker 
 

Linux-programmer
Skrivebordsmiljø
Florida holdeplass

Florida holdeplass er en bybaneholdeplass på Bybanen i Bergen. Holdeplassen ligger på Marineholmen i Bergenhus bydel like nord for Gamle Nygårdsbro, og åpnet 22. juni 2010 sammen med resten av holdeplassene på Bybanen.

På Marineholmen ligger blant annet vitensenteret VilVite og Høyteknologisenteret med Universitetet i Bergen og mange bedrifter med til sammen over 2 000 arbeidsplasser, det er forventet å øke til 4 000 i 2020. Nord for holdeplassen ligger Nygårdsparken en park i engelsk stil.

Navnet Florida knyttes til eiendommen som huser Geofysisk Institutt ved Universitetet i Bergen. Her finnes den offisielle værstasjonen (målepunkt) for Bergen.

Referanser

Eksterne lenker 
 

Stasjoner på Bybanen i Bergen
Bergenhus
Jernbanestasjoner åpnet i 2010
2010 i Norge
Parlamentsvalget i Storbritannia 1929

Parlamentsvalget i Storbritannia 1929 ble avholdt den 30. mai 1929 og ga ikke flertall til noen av de politiske partiene. Labour, under ledelse av Ramsay MacDonald, fikk flest plasser (tross at de fikk færre stemmer enn Stanley Baldwins konservative parti). Det liberale partiet, under David Lloyd George gikk fram i forhold til valget i 1924. 

Totalt antall avlagte stemmer: 21 685 779.  Alle partier vises.  Det konservative partiet inkluderer Ulster Unionist Party.

Kilder 
 General Election Results 1885-1979  http://www.election.demon.co.uk , besøkt 15. mai 2018

1929
Valg i 1929
1929 i Storbritannia
Parlamentsvalget i Storbritannia 1950

Parlamentsvalget i Storbritannia 1950 var det første parlamentsvalget i Storbritannia etter en hel mandatperiode med en Labourregjering.

Valget resulterte i et knapp flertall for Labour, fem mandater mer enn det som trengtes for å få flertall. Det ble utlyst nyvalg allerede i 1951. 

Totalt antall avlagte stemmer: 28 771 124.  Alle partier med mer enn 2000 stemmer vises. Det konservative partiet inkluderer Ulster Unionist Party.

Kilder 
 General Election Results 1885-1979  http://www.election.demon.co.uk , besøkt 15. mai 2018

1950
Valg i 1950
1950 i Storbritannia
Danmarks plass holdeplass

Danmarks plass holdeplass er en bybaneholdeplass på Bybanen i Bergen. Holdeplassen ligger på Danmarks plass i Årstad bydel, og åpnet 22. juni 2010 sammen med resten av holdeplassene på Bybanen.

Årstad videregående skole og Krohnsminde idrettsplass ligger like ved holdeplassen. Andre sentrale bygg i nærheten er Forum kino og Kronstad distriktspsykiatriske senter.

Plasseringen av den ene plattformen på denne holdeplassen avviker fra de andre holdeplassene langs bybanen. Den vestlige plattformen ligger mellom sporene, ikke på utsiden av sporene. Dette er gjort fordi man ikke ønsket at de ventende passasjerene skulle stå tett opp til den sterkt trafikkerte Fjøsangerveien. Denne utformingen gjør også holdeplassen sikrere for passasjerene, da de bare trenger å krysse ett spor på vei til plattformen. Avstigning for sørgående bane blir dermed på venstre side.

Referanser

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Nygård holdeplass

Nygård holdeplass er en bybaneholdeplass på Bybanen i Bergen. Holdeplassen ligger i Bergenhus bydel, og åpnet 22. juni 2010 sammen med resten av holdeplassene på Bybanen. 

Høgskolen i Bergens avdeling for ingeniørutdanning lå like øst for holdeplassen. Det matematisk-naturvitenskapelige fakultet ligger på vest siden med hovedbyggene Realfagbygget, Geofysisk Institutt og Bjørn Trumpys hus.

Referanser

Eksterne lenker 
 

Stasjoner på Bybanen i Bergen
Bergenhus
Jernbanestasjoner åpnet i 2010
2010 i Norge
Fantoft holdeplass

Fantoft holdeplass er en bybaneholdeplass på Bybanen i Bergen. Holdeplassen ligger på Fantoft i Årstad bydel, og åpnet 22. juni 2010 sammen med resten av holdeplassene på Bybanen. 

Fantoft studentby og Fantofthallen klatre- og treningssenter  ligger like ved holdeplassen. Jesu Kristi kirke av siste dagers hellige sin kirke i Bergen ligger i nærheten.

Referanser

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Nesttun terminal

Nesttun er en bussterminal og en bybane-holdeplass på Bybanen i Bergen. Terminalen ligger i Fana bydel, like ved Nesttun sentrum, og ble etter oppussing gjenåpnet 2. januar 2010. Bybane-delen ved terminalen ble åpnet 22. juni 2010, sammen med resten av holdeplassene på Bybanen. Reisetiden fra Byparken til Nesttun terminal er 23 minutter.

Referanser

Eksterne lenker 
 

Stasjoner på Bybanen i Bergen
Fana
Jernbanestasjoner åpnet i 2010
2010 i Norge
Brekketunnelen

Brekketunnelen er en to-løps motorveitunnel på E18 i Tønsberg kommune i Vestfold og Telemark. Tunnelløpene er 556 meter lange. Tunnelen har to kjørefelt i hvert løp.

Oppgradering
I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.

Se også
Hellandbrua
Veitunneler i Norge
Liste over veitunneler i Norge

Referanser 

Tunneler på E18 (Norge)
Veitunneler i Vestfold og Telemark
Veier i Tønsberg
2001 i Norge
Tunneler åpnet i 2001
Paradis holdeplass (Bybanen)

Paradis holdeplass er en bybaneholdeplass på Bybanen i Bergen. Holdeplassen ligger på Paradis i Fana bydel, og åpnet 22. juni 2010 sammen med resten av holdeplassene på Bybanen. Reisetiden fra Byparken til Paradis er 20 minutter.

Referanser

Eksterne lenker 
 

Stasjoner på Bybanen i Bergen
Fana
Jernbanestasjoner åpnet i 2010
2010 i Norge
Sletten holdeplass

Sletten holdeplass er en bybaneholdeplass på Bybanen i Bergen. Holdeplassen ligger utenfor Sletten senter i Årstad bydel, og åpnet 22. juni 2010 sammen med resten av holdeplassene på Bybanen.

Eksterne lenker 
 

Stasjoner på Bybanen i Bergen
Årstad
Jernbanestasjoner åpnet i 2010
2010 i Norge
Darlington

Darlington er en stor markedsby i det tradisjonelle og seremonielle grevskapet County Durham i England i Storbritannia med 106 000 innbyggere ved folketellingen i 2011. Darlington er hovedbyen i distriktet med samme navn, som siden 1997 utgjør en enhetlig myndighet (unitary authority). Byen ligger ved den smale elven Skerne, en sideelv til Tees, ikke langt fra hovedelven. Byen skylder mye av din utvikling til innflytelsen til lokale kvekerfamilier i viktoriansk tid, og den er kjent for verdens første passasjertog som gikk mellom Darlington og Stockton-on-Tees.

Darlington begynte som en angelsaksisk bosetning. Navnet Darlington er avledet fra angelsaksiske Dearthington som antagelig hadde betydningen «bosetningen til Deornoths folk», men ved normannisk tid hadde navnet endret seg til Derlinton. I løpet av 1600- og 1700-tallet var byen generelt kjent ved navnet Darnton.

Sport 
 Darlington FC, fotball

Referanser

Eksterne lenker 
 
 Darlington Borough Council
 Statistikk om Darlington fra Kontoret for nasjonal statistikk 2001
 Darlington, turistinformasjon
 Darlington Railway Centre & Museum

Byer i Durham
Bahamas under Sommer-OL 1996

Bahamas under Sommer-OL 1996. Tjueseks sportsutøvere, nitten menn og sju kvinner fra Bahamas deltok i fire sporter, blant annet friidrett, tennis og svømming under Sommer-OL 1996 i Atlanta. Bahamas kom på delt 61.-plass med en sølvmedalje. Friidrettsutøveren Frank Rutherford var Bahamas flaggbærer under åpningsseremonien.

Medaljer

Medaljevinnerne

Eksterne lenker
 Resultater og profilside  på sports-reference.com

Nasjoner under Sommer-OL 1996
Bahamas under de olympiske leker
1990-årene på Bahamas
Sport i Karibia i 1996
Avatar (band)

Avatar er et melodisk death metal-band fra Göteborg.

Bandet ble opprettet 2001 av trommespilleren John Alfredsson og gitaristen Jonas Jarlsby

 Johannes Eckerström – vokal
 Jonas Jarlsby – gitar
 Simon Andersson – gitar
 Henrik Sandelin – bass
 John Alfredsson – trommer

Diskografi

Demo
 2003 – Personal Observations

EP
 2004 – 4 Reasons to Die
2011 – Black Waltz

Album
 2006 – Thoughts of No Tomorrow
 2007 – Schlacht
 2009 – Avatar
 2012 – Black Waltz
 2014 – Hail the Apocalypse
 2016 – Feathers and Flesh
 2018 – Avatar Country
 2020 – Hunter Gatherer

Eksterne lenker 
 
 
 http://www.myspace.com/avataronline
 http://www.youtube.com/avatartube
 http://www.metal-experience.com/interviews/Interview%20Avatar%202010.htm 
 https://archive.is/20100118132914/http://www.press2play.tv/rekommenderat/03/avatar-om-sitt-allra-basta-album

Svenske melodisk death metal-band
Band etablert i 2001
2001 i Sverige
Grefsrudtunnelen

Grefsrudtunnelen er en 130 meter lang miljøtunnel på fylkesvei 315 i Holmestrand kommune i Vestfold. Veien forbinder det mest befolkede områdene i Holmestrand med Europavei 18 og er mye brukt av pendlere og annen trafikk. Over tunnelen går en gang- og sykkelveg som forbinder Grefsrudveien med Eikelund. Denne var tidligere veien til Våle via Våleveien, men ble avløst av Gamle våleveg og etter dette miljøtunnelen.

Se også

Veitunneler i Norge
Undersjøiske veitunneler i Norge

Veitunneler i Vestfold og Telemark
Veier i Holmestrand
Tunneler åpnet i 2001
Ole Daniel Enersen

Ole Daniel Enersen (født 14. mars 1943 i Oslo) er en norsk fjellklatrer, fotograf, forfatter og journalist.

I 1965 besteg han for første gang Trollveggen i Romsdalen sammen med Leif-Norman Patterson, Odd Eliassen og Jon Teigland. Han utga i 2000 en roman i fantasy-sjangeren, Dragen som elsket meg.

Enersen er medlem av foreningen Norske Naturfotografer og tilknyttet bildebyrået Samfoto.

Han har opprettet og driver nettstedet WhoNamedIt, en omfattende engelskspråklig ordbok over medisinske eponymer, – en oversikt over medisinske termer avledet av navn på personer (eller av og til av navn på steder og ting).

Referanser

Eksterne lenker 
 whonamedit
 Enersen (72) overvant fjellmassivet Trollveggen først nrk.no

Norske fjellklatrere
Norske fotografer
Norske forfattere
Norske journalister
Personer fra Oslo
Fødsler i 1943
Roy Bennett

Roy Leslie Bennett (født 16. februar 1957 i Rusape i Rhodesia, død 18. januar 2018 i Colfax County, New Mexico, USA) var en hvit zimbabwisk politiker for partiet Movement for Democratic Change – Tsvangirai (MDC-T). Han var bonde og politimann. I tillegg til engelsk snakket han flytende shona og var populær blant MDC-tilhengere. Han var MDCs kandidat for stedfortredende landbruksminister, men på grunn av en prosess med fingerte anklager nektet president Robert Mugabe å ta ham i ed. Han ble frikjent for anklagene av høyesteretten i mai 2010. I MDC holdt han det sentrale vervet som kasserer.

Han omkom da helikopteret han satt i styrtet i et fjellområde nord i New Mexico.

Politisk liv
Han var parlamentsmedlem i parlamentet 2000-2005. I 2004 ble han provosert i parlamentet av daværende justisminister Patrick Chinamasa som meddelte ham at farmen hans Charleswood Estate in Chimanimani skulle bli tatt fra ham. Det utartet til en slåsskamp i parlamentet mellom de to. Bennett ble sendt i fengsel i åtte måneder på grunn av angrep på en minister og soningsforholdene i Zimbawiske fengsler har gjort et dypt inntrykk på han. I 2006 ble han anklaget for terrorisme, våpenkjøp og planlagt statskupp med dødsstraff som maksimalstraffen og han flyktet til Sør-Afrika der han levde i eksil til 2009. 

I begynnelsen av 2009 ble han nominert til vervet som stedfortredende landbruksminister i samlingsregjeringen og returnerte til Zimbabwe. Tiltalen fra 2006 stod ved og det ble startet en rettssaken som ble halt ut av påtalemyndighetene, selv om det fort ble klar at bevisene var fingert. Høyesteretten frikjente Bennett i mai 2010.

Referanser

Zimbabwiske politikere
Personer fra Manicaland
United Church of Canada

United Church of Canada er det nest største kristne kirkesamfunnet i Canada. Det er et protestantisk kirkesamfunn etablert i 1925 da Metodistkirken i Canada, to tredjedeler av menighetene i den presbyterianske kirken i Canada, The Congregational Union of Ontario and Quebec og Association of Local Union Churches. Ifølge kirkesamfunnets statistikk har det 300 000 medlemmer og 2,8 millioner tilknyttet i 3362 menigheter, hvor om lag 200 000 deltar aktivt i gudstjenestene hver uke. I tiåret fra 1991 til 2001 opplevde man en nedgang i medlemstallet på om lag 8 %.

Kirkesamfunnet har en demokratisk ordning, det er menighetene som ansetter prestene, ikke biskopene. Samfunnet er inkluderende og liberalt, det er ingen restriksjoner når det gjelder kjønn, seksuell legning eller sivil status for en som ønsker å bli prest. Man godkjenner også ekteskap med folk fra andre trosretninger og deler nattverd med alle kristne, både voksne og barn, uavhengig av kirketilhørighet og alder. 

Kristne samfunn
Kristendom i Canada
Etableringer i 1925
Parlamentsvalget i Storbritannia 1931

Parlamentsvalget i Storbritannia 1931 ble avholdt den 27. oktober 1931.  Valget ble holdt midt under den store depresjonen. Ramsay MacDonalds Labourregjering hadde ikke kunnet komme overens om hvordan man skulle løse den økonomiske krisa og den 24. august 1931 gikk regjeringen av. MacDonald ble utnevnt på nytt samme dag, denne gang som leder av en nasjonal samlingsregjering. Dette førte til at MacDonald som og de som fulgte ham ble utvist fra partiet. Som en følge av dette ble partiet delt i to, Labour Party og National Labour Party). 

På grunn av splittelsen, samt at den tidligere Labourregjeringen ikke lyktes i å håndtere den økonomiske krisa, falt  Labours andel av stemmene kraftig, og de konservative, under ledelse av Stanley Baldwin, fikk en stor majoritet. Ramsay MacDonald fortsatte imidlertid som statsnminister fram til 1935.

Kilder 
 General Election Results 1885-1979  http://www.election.demon.co.uk , besøkt 15. mai 2018

1931
Valg i 1931
1931 i Storbritannia
Tveitereidvannet

Tveitereidvannet er en innsjø i Sannidal i Kragerø kommune i Telemark. Hovedtilløpet kommer fra Farsjø, via Fossane, Tisjø og Tveitereidfoss. Et sidetilløp kommer fra Tyvann.

Utløpet går via Vadfosselva ned til Vafoss kraftverk, der utløpet skifter navn til Kammerfosselva. Vannet er en del av Kragerøvassdragets løp fra Toke ned til Kilsfjorden ved Kragerø by.

Referanser 

Innsjøer i Kragerø
Reservoarer i Vestfold og Telemark
Kragerøvassdraget
Molen

Molen er en rullesteinsøy utenfor Flosterøya i Agder fylke, mellom skipsleia inn til Tromøysundet og havet utenfor. 

Molen stikker ca. 2 meter over havet, og er en del av raet som i østre del av Aust-Agder følger kysten som et nesten sammenhengende rev fra Jomfruland til Molen og videre under vann til Tromlingene. 

Øya er dynamisk, og forandrer seg etter vær og vind ettersom den består av løse steiner og ikke av fast fjell.

For skipsfarten er øya Molen og grunnene rundt den farlige. Skip som vil inn Tromøysund er avhengige av gode sjøkart og / eller los. Havområdet som omgir Molen er en av Sørlandets største skipskirkegårder, og det er over 20 skip som er registrert strandet eller forlist der. 

Molen er en del av Raet nasjonalpark.

Episode nr. 5 i NRK Gulls «Storm og stille» ved Sigurd Rimstad og Hartvig W. Dannevig handlet om to forlis på Molen.

En tolkning av navnet er at øya gir lyd fra seg når steinene beveger seg og gnis mot hverandre. Stedsnavnet Molen uttales og skrives lokalt Målen. Men det finnes og en annen geologisk liknende lokalitet innen Arendal kommune, nemlig en liten holme vest for Jerkholmens sørspiss. Denne holmen kalles også Målen, og dette stedsnavnet skrives Målen.  En tredje språklig variant er Mølen, rullesteinstranda der raet går ut i havet i Brunlanes.

Galleri

Referanser 

Øyer i Arendal
Raet nasjonalpark
Ratrinnet
Karen Wedel-Jarlsberg

Karen (Christiane Andrea) Wedel-Jarlsberg, født Anker (født 2. november 1789 i Christiania, død 19. juni 1849 på Bogstad gård) var en norsk grevinne som var overhoffmesterinne ved det kongelige hoff og ga sitt navn til Karen Ankers vei i Bærum. Hun var datter av Peder Anker og gift med visekonge og lensgreve Herman Wedel-Jarlsberg, og vokste opp som enearving til en av Norges største formuer.

Jobb 

Først var hun hoffmesterinne hos dronning Hedvig Elisabet av Sverige og Norge (1759–1818) ett års tid fra 1817.  Etter dennes død i 1818, bare måneder etter mannens bortgang, fikk hun jobbe for den nyutsprungne dronning Desideria av Sverige og Norge (1777–1860), først som hoffmesterinne til 1825, og derfra som overhoffmesterinne.  Fra 1825 var hun endog tjeneren til lille prinsesse Josefine av Norge og Sverige (1807–86).  Hun sluttet i 1845 på egen ansøkning, etter at Josefine hadde blitt Sveriges nye dronning, og døde da av tyfus etter fire år uten jobb.

Familie

Karen Anker var det eneste av fire barn i ekteskapet mellom Anna Elisabeth Cold (1749–1803) og Peder Anker som levde opp. Hun var dermed enearving til en av Norges største formuer.

Hun giftet seg 19. mai 1807 på Bogstad med den ti år eldre grev Johan Caspar Herman Wedel Jarlsberg (1779–1840) som nettopp hadde fått jobb som amtmann i Buskerud. 

I tillegg til Bogstad gård med skogeiendommer og sagbruk, som faren hadde kjøpt av sin svigerinne og bror i 1773,  inngikk blant annet Bærums verk og Vækerø gård i arven etter Peder Anker, som døde i 1824.

Referanser 

Personer fra Oslo
Karen
Nordmenn på 1800-tallet
Norske overhoffmesterinner
Stenbjørnrød miljøtunnel

Stenbjørnrød miljøtunnel er en to-løps miljøtunnel på motorveien E18 i Tønsberg kommune i Vestfold og Telemark. Tunnelen er 111 meter lang og går under Undrumsdalskrysset. Tunnelen ligger like sør for Stenbjørnrødtunnelen og har to kjørefelt i hvert løp. Krysset forbinder E18 med riksvei 19 mot Horten og ferge til Moss, og fylkesvei 306 til Undrumsdal, fylkesvei 35, 312, 307 og 40.

Se også
Stenbjørnrødtunnelen
Veitunneler i Norge
Liste over veitunneler i Norge

Referanser

Tunneler på E18 (Norge)
Veitunneler i Vestfold og Telemark
2007 i Norge
Tunneler åpnet i 2007
Veier i Tønsberg
Balkanfelttoget

Balkanfelttoget (gresk: Βαλκανική Εκστρατεία; italiensk: La Campagna dei Balcani; tysk: Balkanfeldzug; engelsk: Balkans Campaign) var Tyskland, Italia og deres allierte Ungarn og Bulgarias felttog på Balkanhalvøya i 1940 og 1941 mot Kongeriket Hellas, Kongedømmet Jugoslavia støttet av de allierte under andre verdenskrig. Felttoget begynte med italienernes mislykkede invasjon av Hellas 28. oktober 1940 i den gresk-italienske krig og inkluderte videre invasjonen av Jugoslavia, slaget om Hellas og ble avsluttet med slaget om Kreta, som endte 1. juni 1941. Felttoget endte med en avgjørende seier for aksemaktene og brakte hele Balkanhalvøya under deres kontroll.

Operasjoner under andre verdenskrig
Hellas' historie
Jugoslavia
Bulgarias historie
Albanias historie
Konflikter i 1941
Balkan